ג'רג' קלמן (שחקן)

בשנת 1966
לוח הנצחה על קיר ביתו לשעבר
ג'רג' קלמן (בהונגרית: Kálmán György; בודפשט, 6 במרץ 1925 – בודפשט, 19 בפברואר 1989) היה שחקן יהודי-הונגרי עטור פרסים, זוכה פרס האמן המצטיין, פרס האמן הדגול, פרס מארי יאסאי ופרס קושוט (המקביל בהונגריה לפרס ישראל). הוא היה אדם מכונן בדור השחקנים שלאחר המרד ההונגרי של 1956.

==קורות חיים==
ג'רג' קלמן נולד במשפחה יהודית בבודפשט. לאביו, מור קלמן (1887–1967)<ref></ref> היה חנות מסחר של מכונות סריגה מעגליות. המשפחה ממעמד הביניים התגוררה ברחוב ראדאי ברובע 9 . הוא היה תלמיד גרוע מאוד מכיתה א' של בית הספר היסודי ועד סיום חטיבת הביניים ברחוב איפאר. לאחר מכן הפך לחניך מתלמד של ייצור כפפות מעור לתקופה של ארבע שנים. כשסיים וקיבל תעודת מומחה ב-1943, כבר לא היה ניתן להשיג עור לכפפות, אז הפך ליצרן עור עליון לנעליים. כשנגמר גם העור העליון ניסה נגרות, אחר כך עניבות. אחר כך נלקח לדרום למחנות שירות העבודה (עבודות כפייה לגברים יהודים עבור הצבא ההונגרי). הוא חזר הביתה בפברואר 1945. אמו גורשה למחנות ההשמדה, נרצחה שם והוא לא ראה אותה שוב. אביו שרד את השואה והתחתן בשנית ב-1950. כשה"מגזר הפרטי" חדל להתקיים בחילופי המשטר לקומוניסטי, הוא לא רצה ללכת לעבוד במפעל.<ref>[https://www.jmpoint.hu/modules.php?name=News&file=article&sid=222 30 éve nincs közöttünk Kálmán György]</ref>

== קריירה ==
את הכשרתו במשחק החל בבית הספר הפרטי של מרגיט מאקאי. לאחר מכן פנה לאוניברסיטה לאמנויות התיאטרון והקולנוע ולאחר שסיים את לימודיו ב-1949 הוא קיבל את החוזה הראשון שלו בתיאטרון הלאומי של העיר פץ' בניהולו של יוז'ף סֶנְדרֶה. לאחר מכן היה חבר בתיאטרון הלאומי בין 1953 עד 1980. אחרי 1981 הופיע בתיאטרון על שם מיקלוש רדנוטי ובמקביל קיבל חוזה גם מ-MAFILM אולפן הסרטים ההונגרי.

ב-1957 זכה להצלחה הגדולה הראשונה שלו במחזה "הביצה" של המחזאי הצרפתי פליסיאן מרסו . הוא בלט מיד בסגנון המשחק שלו ובביצועיו חודרי הנשמה. עיצובי הדמויות שלו התאפיינו בתכונות של חוסר אונים, חוסר ישע, אזלת יד, באירוניה אינטלקטואלית ובריחוק. האמנות שלו פותחה בצורה הטובה ביותר בהצגת גיבורי הדרמות של המאה ה-20 שהם מופרעים נפשית, משוגעים או מסתתרים מאחורי מסכת הטירוף.

כשחקן מדובב, הוא היה קולו ההונגרי של האמפרי בוגרט בסרט קזבלנקה, קולו של לאונרד ברנשטיין בסדרת ברנשטיין של הטלוויזיה ההונגרית. לאחר שתיקה ארוכה, הוא הופיע שוב על הבמה ב"קורונה פודיום" (תיאטרון).

== תפקידיו העיקריים ==
=== תיאטרון ===
מספר הופעות הבכורה שלו הרשומות במאגר התיאטרון : 106 . אפשר לראות אותו גם במאתיים וארבע עשרה תמונות תיאטרון באותו מקום.<ref>2011. augusztus 14-i lekérdezés</ref>
* מאגיס (פליסיאן מרסו : הביצה)
* מאראט (פטר וייס : Marat/Sade)
* פרדריק ויליאם רולף (פיטר לוק : אדריאנוסוס השביעי)
* אדוארד טלר ( היינר קיפהארדט : פרשת אופנהיימר)
* קוונטין (ארתור מילר : אחרי הנפילה)
* ביף (ארתור מילר: מותו של סוכן)
* וורם (פרידריך שילר : מזימה ואהבה)
* ליסאנדר (ויליאם שייקספיר : חלום ליל קיץ)
* שוטה (ויליאם שייקספיר: המלך ליר)
* יאנוס בוייאי (לאסלו נמט : השני בוייאי)
* לוציפר ( אימרה מדאץ' : טרגדיית האדם)
* הכומר הייל (ארתור מילר: ציד המכשפות בסיילם)
* המגן (וייס: החקירה)
* הרוזן (פרנץ מולנר : אופנת ג'נטלמנים)
* הרמן פון שיץ ( אישטוואן שארושפטקי : מנקרי העיניים)

== סרטים ==
=== עלילתיים ===

=== סרטי טלוויזיה ===

== משחקי קול (רדיו) ==

== פרסים והוקרה ==
* פרס מארי יאסאי (1956, 1958)
* פרס האמן המצטיין (1966)
* פרס קושוט (1970)
* פרס האמן הדגול (1972)

== סרטי דיוקן ==
* מקצועו: שחקן - גירג' קלמן (1984)
* איך זה היה?! – מתוך הקלטותיו של ג'רג' קלמן (2012)

== לקריאה נוספת ==
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 ([https://mek.oszk.hu/02100/02139/html/sz13/41.html לקסיקון הונגרי לאמנות הבמה])
* Színházi adattár. Országos Színháztörténeti Múzeum és Intézet (מאגר התיאטרון)
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X ([https://mek.oszk.hu/00300/00355/html/ABC07165/07281.htm לקסיקון ביוגרפי הונגרי]. עורכת ראשית אגנש קניירש)
* (אל תמהר כי מחר תמות. הביוגרפיה של השחקן ג'רג' קלמן)

== ראו גם ==
* Kálmán György az Internet Movie Database oldalon (angolul)
* Kálmán György az Internetes Szinkron Adatbázisban [http://iszdb.hu/?szemely=16619/ ג'רג' קלמן] (בהונגרית)
* Kálmán György a PORT.hu-n ג'רג' קלמן ב-PORT.HU (בהונגרית)
== קישורים חיצוניים ==

== הערות שוליים ==

קטגוריה:שחקני קולנוע וטלוויזיה יהודים הונגרים
קטגוריה:ניצולי השואה: הונגריה
קטגוריה:שחקני תיאטרון יהודים הונגרים
קטגוריה:אישים במחנות שרות העבודה (הונגריה)
קטגוריה:בוגרי האוניברסיטה לאמנויות התיאטרון והקולנוע
קטגוריה:בודפשט: אישים
קטגוריה:יהדות בודפשט
קטגוריה:יהודים זוכי פרס קושוט
קטגוריה:הונגרים שנולדו ב-1925
קטגוריה:הונגרים שנפטרו ב-1989